ПРОЕКТ
ЗА ИЗМЕНЕНИЕ И ДОПЪЛНЕНИЕ НА ЕТИЧЕН КОДЕКС НА 
ОБЩИНСКИТЕ СЪВЕТНИЦИ 
ОТ ОБЩИНСКИ СЪВЕТ СМЯДОВО



§1. В  Раздел І. ОБЩИ ПОЛОЖЕНИЯ се прави изменение и допълнение на чл. 1, ал. 1, и придобива следния вид:
 Чл. 1. (1) Настоящият Етичен кодекс се основава на разпоредбата на чл. 21, ал. 4 и чл. 36, ал. 2 от ЗМСМА и на относимите разпоредби на Закона за прозрачност при представителство на интереси, доколкото уреждат етичните стандарти и вътрешните правила при взаимодействие на председателя на Общинския съвет и общинските съветници с представители на интереси. Неговото спазване е правно задължение на всеки общински съветник. При възникнало противоречие между Кодекса и закона, последният има предимство.

§2. Създава се нов раздел ІХ. ПРАВИЛА ЗА ПРОЗРАЧНОСТ ПРИ ПРЕДСТАВИТЕЛСТВО НА ИНТЕРЕСИ ПРЕД ОБЩИНСКИ СЪВЕТ СМЯДОВО, 

Предмет, цел, правно основание и приложно поле.

Чл. 23. Този раздел се приема на основание § 5 от Преходните и заключителните разпоредби на Закона за прозрачност при представителство на интереси (обн. ДВ, бр. 30 от 27.03.2026 г.), във връзка с чл. 21, ал. 2 от Закона за местното самоуправление и местната администрация (ЗМСМА). 
Чл. 24. (1) Този раздел урежда вътрешните правила за прозрачност при представителство на интереси пред председателя на Общински съвет – Смядово и общинските съветници.
(2) Правилата имат за цел да гарантират:
1.	прозрачност на контактите с представители на интереси;
2.	равноправен достъп на всички заинтересовани лица до процеса по подготовка и обсъждане на актове на Общинския съвет;
3.	проследимост на постъпилите становища, предложения, проведени срещи, изслушвания и участия в работни групи;
4.	предотвратяване на скрито, нерегламентирано или неравнопоставено влияние върху дейността на Общинския съвет;
5.	защита на обществения интерес, добросъвестността, почтеността и доверието в местното самоуправление.
(3) Правно основание на този раздел са чл. 21, ал. 4 и чл. 36, ал. 2 от Закона за местното самоуправление и местната администрация, Законът за прозрачност при представителство на интереси, Законът за нормативните актове, Административнопроцесуалният кодекс, Правилникът за организацията и дейността на Общински съвет Смядово, неговите комисии и взаимодействието му с общинската администрация, както и този Етичен кодекс.
Чл. 25. (1) Този раздел се прилага при устна или писмена комуникация с председателя на Общинския съвет, общинските съветници, постоянните и временните комисии, когато комуникацията се осъществява в защита на обществен, групов или частен интерес и има за цел оказване на влияние върху създаването, изменението, допълнението, отмяната, приемането или съдържанието на:
1.	общински наредби;
2.	общи административни актове, приемани от Общински съвет – Смядово;
3.	проекти на решения, с които се приемат, изменят, допълват, отменят или одобряват актовете по т. 1 и 2.
(2) Правилата се прилагат и при организирани от Общинския съвет работни групи, консултативни формати, обществени обсъждания и изслушвания, свързани с актовете по ал. 1.
(3) Адресати на правилата са:
1.	председателят на Общинския съвет;
2.	общинските съветници;
3.	постоянните и временните комисии на Общинския съвет;
4.	звеното по чл. 29а от ЗМСМА, което подпомага работата на Общинския съвет и на неговите комисии, в рамките на възложените му организационно-технически функции.
Чл. 26. (1) Не се счита за представителство на интереси по този раздел:
1.	комуникация между лица, заемащи публична длъжност, при осъществяване на техните правомощия;
2.	комуникация между публични органи при осъществяване на правомощията им по закон;
3.	комуникация на физическо лице, действащо в личното си качество и в личен интерес, освен когато интересът му съвпада с интерес на юридическо лице, в което физическото лице участва или има управленски функции;
4.	подаване на жалби, сигнали, предложения и заявления по общия административен ред, когато те не целят влияние върху актовете по чл. 25, ал. 1;
5.	общи приемни срещи с граждани и избиратели, когато не се обсъжда съдържанието, приемането, изменението или отмяната на актовете по чл. 25, ал. 1.
(2) Когато в рамките на среща или комуникация по ал. 1 възникне обсъждане, което попада в приложното поле на чл. 25, ал. 1, общинският съветник или председателят на Общинския съвет уведомява участниците, че по-нататъшното взаимодействие следва да се осъществява по реда на този раздел.

Откритост при подготовката на актовете на Общинския съвет.

Чл. 27. (1) Проектите на актовете по чл. 25, ал. 1, заедно с мотивите, докладите, финансовите обосновки, оценките, справките, приложенията и другите относими материали, се публикуват на интернет страницата на Община Смядово, в секцията на Общински съвет – Смядово.
(2) Публикуването се извършва по начин, който позволява лесен, навременен, открит и равноправен достъп на всички заинтересовани лица до текста на проекта и относимите към него документи.
(3) Когато технически е възможно, документите се публикуват в отворен формат, позволяващ директно извличане на текстова информация, и/или в машинночетим отворен формат.
(4) За всеки проект по чл. 25, ал. 1 се посочват:
1.	наименование на проекта;
2.	вносител;
3.	правно основание;
4.	кратко описание на предмета;
5.	срок и начин за подаване на становища;
6.	електронен адрес, деловоден адрес или електронна платформа за подаване на становища;
7.	дата на публикуване;
8.	дата на приключване на консултациите;
9.	звено или лице за организационно-технически контакт.

Чл. 28. (1) Сроковете за обществени консултации по проектите по чл. 25, ал. 1 се определят съобразно приложимия закон, Правилника за организацията и дейността на Общински съвет – Смядово и характера на проекта.
(2) Срокът за подаване на становища не може да бъде определян по начин, който необосновано ограничава възможността на заинтересованите лица да се запознаят с проекта и да изразят позиция.
(3) При съкращаване на срок поради изрично предвидена в закона възможност, мотивите за това се публикуват заедно с проекта.
(4) Общинските съветници са длъжни да не предоставят непубликувана информация относно проект по чл. 25, ал. 1 на отделни заинтересовани лица по начин, който ги поставя в привилегировано положение спрямо останалите.
Чл. 29. (1) Дневният ред, проектите за решения, материалите и протоколите от заседанията на Общинския съвет, когато се отнасят до актове по чл. 25, ал. 1, се публикуват по реда на ЗМСМА, Правилника за организацията и дейността на Общинския съвет и този раздел.
(2) Дневният ред за заседанията на постоянните комисии, материалите към него, излъчванията и протоколите от заседанията на комисиите се публикуват при спазване на изискванията на чл. 48а ЗМСМА.
(3) Справката по чл. 8 от Закона за прозрачност при представителство на интереси, редът за провеждане на лични срещи и календарът на срещите се публикуват в същата интернет секция, в която се публикуват проектите и материалите по този раздел.

Приемане и разглеждане на становища

Чл. 30. (1) Становища, предложения и препоръки по проектите по чл. 25, ал. 1 се подават:
1.	чрез официалната електронна поща, посочена в публикацията по чл. 27;
2.	чрез деловодството на Община Смядово или Общински съвет – Смядово;
3.	чрез електронна платформа или специализирана секция на интернет страницата, когато такава е осигурена;
4.	по друг публично обявен и еднакво достъпен за всички заинтересовани лица канал.
(2) Становище, предложение или препоръка следва да съдържа най-малко:
1.	име, съответно наименование на подателя;
2.	данни за контакт;
3.	посочване дали подателят действа от свое име или от името на друго лице, група лица, организация или обединение;
4.	описание на обществения, груповия или частния интерес, който се защитава;
5.	проектът или конкретният въпрос, по който се изразява позиция;
6.	мотиви и конкретни предложения, когато се предлага изменение, допълнение или отпадане на текст;
7.	дата на подаване;
8.	подпис, когато становището се подава на хартиен носител, или идентификация на подателя при електронно подаване.
(3) Становище, подадено от организация, се подписва от неин представител или от изрично упълномощено лице.
Чл. 31. (1) Анонимни становища, предложения и препоръки не се разглеждат по същество.
(2) Не се разглеждат по същество становища, предложения и препоръки, които съдържат клеветнически, обидни, нецензурни, заплашителни или дискриминационни изрази. Те се отбелязват като недопустими.
(3) Не се допуска становище, предложение или препоръка по проект по чл. 25, ал. 1 да бъде приемано, обсъждано или съобразявано, когато е предоставено по нерегламентиран канал с цел заобикаляне на публично обявения ред.
(4) Когато общински съветник получи становище, предложение или препоръка по нерегламентиран канал, той уведомява подателя за публично обявения ред за подаване и изпраща получените материали на звеното по чл. 29а от ЗМСМА за регистриране, ако подателят е идентифициран и материалите не са недопустими по ал. 1 и 2.
(5) Органите и лицата, до които са адресирани допустими становища, предложения и препоръки, са длъжни да ги разгледат внимателно, добросъвестно и безпристрастно.
Чл. 32. (1) След приключване на обществената консултация и преди приемането на акта по чл. 25, ал. 1 се изготвя справка по чл. 8 от ЗППИ.
(2) Справката съдържа най-малко:
1.	наименование на проекта;
2.	период на консултация;
3.	дата и начин на публикуване на проекта;
4.	списък на постъпилите становища, предложения и препоръки;
5.	данни за подателя, включително декларираните от него данни дали действа от свое име или защитава позиция от името на друго лице, група лица или организация;
6.	дата на постъпване;
7.	кратко съдържание на предложението;
8.	информация дали предложението се приема, приема частично или не се приема;
9.	мотиви за неприетите и частично приетите предложения;
10.	данни за проведени лични срещи, работни групи и изслушвания по проекта, когато такива са проведени.
(3) Справката се изготвя с организационно-техническото съдействие на звеното по чл. 29а от ЗМСМА и се предоставя на председателя на Общинския съвет, на водещата постоянна комисия и на вносителя.
(4) Справката се публикува на интернет страницата, на която е публикуван обсъжданият проект, след приключване на обществената консултация и преди приемането на акта.

Лични срещи с представители на интереси

Чл. 33. (1) Лична среща с представител на интереси по въпрос, свързан с акт по чл. 25, ал. 1, се провежда само по реда на този раздел.
(2) Искането за среща (Приложение №4) се подава до звеното по чл. 29а от ЗМСМА или чрез друг публично обявен канал и съдържа:
1.	име, съответно наименование на заявителя;
2.	данни за контакт;
3.	лицата, които ще участват в срещата;
4.	лицето или лицата от Общинския съвет, с които се иска срещата;
5.	въпросът, проектът или актът, във връзка с който се иска срещата;
6.	интересът, който се представлява;
7.	дали заявителят действа от свое име или от името на друго лице, група лица, организация или обединение;
8.	кратко описание на позицията, която ще бъде представена;
9.	приложени материали, ако има такива.
(3) Звеното по чл. 29а от ЗМСМА регистрира искането и го изпраща на съответния адресат.
(4) Срещата може да бъде отказана, когато:
1.	искането не съдържа необходимите данни и нередовностите не са отстранени;
2.	искането няма връзка с акт по чл. 25, ал. 1;
3.	искането е анонимно;
4.	искането съдържа обидни, заплашителни, нецензурни или дискриминационни изрази;
5.	срещата би създала риск от конфликт на интереси, нерегламентирано влияние или нарушаване на равнопоставения достъп на заинтересованите лица.
(5) Отказът за среща се мотивира писмено и се съобщава на заявителя.
Чл. 34. (1) Личните срещи с представители на интереси се документират в календар за срещи, публикуван на интернет страницата на Община Смядово, в секцията на Общинския съвет.
(2) В календара се вписват най-малко:
1.	дата на срещата;
2.	място или начин на провеждане;
3.	присъствали лица;
4.	общински съветници или председателят на Общинския съвет, участвали в срещата;
5.	обсъждана тема;
6.	проектът или актът, във връзка с който е проведена срещата;
7.	представляваният интерес;
8.	предоставените материали, ако има такива;
9.	пореден номер на срещата, когато по същия въпрос са проведени повече от една среща.
(3) Данните за проведената среща се предоставят от участвалия председател на Общинския съвет или общински съветник на звеното по чл. 29а от ЗМСМА незабавно след провеждането ѝ, но не по-късно от следващия работен ден.
(4) Звеното по чл. 29а от ЗМСМА въвежда данните в публичния календар не по-късно от три работни дни от провеждането на срещата.
(5) Звеното по чл. 29а от ЗМСМА осъществява организационно-техническата комуникация с администрацията на кмета на общината относно публикуването, поддържането на календара и техническата свързаност с Регистъра за прозрачност, съобразно приложимите нормативни изисквания.
(6) Когато по независещи от Общинския съвет технически причини не е възможно незабавно публикуване в електронния календар, данните се публикуват временно в общодостъпна електронна форма на интернет страницата на Община Смядово, в секция Общински съвет.
Чл. 35. (1) Общински съветник или председателят на Общинския съвет не следва да провежда нерегламентирани срещи с представители на интереси по въпроси, попадащи в приложното поле на този раздел.
(2) При непланирана комуникация, в която се поставят въпроси по акт по чл. 25, ал. 1, общинският съветник или председателят на Общинския съвет насочва лицето към реда по чл. 32.
(3) Ако въпреки това е проведен разговор, който има характер на представителство на интереси, общинският съветник или председателят на Общинския съвет предоставя данните по чл. 34, ал. 2 на звеното по чл. 29а от ЗМСМА за публикуване в календара.

Работни групи, изслушвания и декларации за интереси и свързаност

Чл. 36. (1) При създаване на работна група, консултативен формат или друг експертен състав към Общинския съвет за изработване, изменение или обсъждане на акт по чл. 25, ал. 1, в акта за създаването му се посочват:
1.	предмет и задача;
2.	срок за работа;
3.	състав;
4.	председател или координатор;
5.	ред за работа;
6.	задължение за външните участници да подадат декларация за интереси и свързаност.
(2) Външен участник е всяко лице, което участва в работна група, изслушване или консултативен формат и не е служител на институциите по чл. 5 от Закона за прозрачност при представителство на интереси, нито участва в качеството си на лице, заемащо публична длъжност при осъществяване на правомощията си.
(3) Външните участници подписват декларация по образец съгласно Приложение № 3 преди първото си участие.
(4) Неподаването на декларация е основание лицето да не бъде допуснато до участие като външен участник.
Чл. 37. (1) Външният участник декларира:
1.	какъв интерес представлява — обществен, групов или частен;
2.	дали действа от свое име или от името на друго лице, група лица, организация или обединение;
3.	наличие на трудова, гражданска, управленска, членствена, договорна, консултантска, финансова или друга връзка с лица, които имат интерес от разглеждания въпрос;
4.	свързаност, включително за годината, предхождаща датата на първото участие, с лица, които имат интерес от разглеждания въпрос;
5.	обстоятелства, които биха могли да породят съмнение относно безпристрастността или представлявания интерес.
(2) Наличието на свързаност или представляван интерес не е самостоятелно основание за недопускане, отвод или самоотвод на външен участник, освен ако със закон или с акт на Общинския съвет е предвидено друго.
(3) Декларациите се съхраняват от звеното по чл. 29а от ЗМСМА и се отразяват в справката по чл. 32 в обем, съобразен с изискванията за защита на личните данни.
Чл. 38. (1) При изслушвания, организирани от Общинския съвет или неговите комисии във връзка с акт по чл. 25, ал. 1, участниците, които не са служители на институциите по чл. 5 от ЗППИ, декларират какви интереси представляват и посочват свързаността си по реда на чл. 37.
(2) Участието в изслушване се документира в протокол, който съдържа най-малко имената на участниците, представените от тях интереси, обсъжданата тема и представените материали.

Етични стандарти, отвод, подаръци, материали и сигнали

Чл. 39. (1) При взаимодействие с представители на интереси председателят на Общинския съвет и общинските съветници спазват принципите на откритост, прозрачност, отчетност, добросъвестност, почтеност, равнопоставеност и защита на обществения интерес.
(2) Не се допуска:
1.	скрито или нерегламентирано влияние върху съдържанието или приемането на акт по чл. 25, ал. 1;
2.	предоставяне на привилегирован достъп до информация, проект или общински съветник на отделно заинтересовано лице;
3.	приемане на указания, облаги, подаръци, услуги или преимущества, които могат да повлияят или да създадат впечатление, че влияят върху независимостта на общинския съветник;
4.	използване на информация, получена при подготовката на акт по чл. 25, ал. 1, за лична, партийна, икономическа или друга несъвместима с обществения интерес цел.
Чл. 40. (1) Когато в резултат на взаимодействие с представител на интереси по конкретен проект по чл. 25, ал. 1 възникне конфликт на интереси или основателно съмнение за такъв, общинският съветник е длъжен незабавно да уведоми председателя на Общинския съвет, съответно председателя на постоянната комисия.
(2) Уведомяването се извършва писмено или устно на заседанието, като се отразява в протокола.
(3) Общинският съветник, за когото е налице конфликт на интереси или основание за самоотвод, не участва в подготовката, обсъждането и гласуването на съответния въпрос, доколкото това се изисква от приложимия закон.
(4) При спор относно наличието на основание за отвод или самоотвод въпросът се поставя пред Постоянната комисия за противодействие на корупцията, за отнемане на незаконно придобито имущество, законност и противообществени прояви, нарушения на етичните норми или пред компетентния орган по закон.
Чл. 41. (1) Общинският съветник няма право да приема подаръци, услуги, пътувания, гостоприемство, отстъпки или други облаги от представител на интереси, когато те са свързани с проект или акт по чл. 25, ал. 1 или могат да породят съмнение за влияние върху поведението му.
(2) Допустимо е получаването на материали с информационен, експертен или публично достъпен характер, които са необходими за запознаване с позицията на представителя на интереси, ако получаването им се документира.
(3) Получените материали по ал. 2 се предават на звеното по чл. 29а от ЗМСМА за регистриране, и когато са относими към проект по чл. 25, ал. 1, се прилагат към преписката или се отбелязват в справката по чл. 32.
(4) Когато общински съветник получи подарък или облага, които не следва да приеме, той е длъжен незабавно да ги върне, а когато връщането е невъзможно — да уведоми председателя на Общинския съвет и Постоянната комисия за противодействие на корупцията, за отнемане на незаконно придобито имущество, законност и противообществени прояви, нарушения на етичните норми за предприемане на действия по компетентност.

§3. В раздел VІІІ. КОНТРОЛ ПО СПАЗВАНЕ НА ЕТИЧНИЯ КОДЕКС се правят следните изменения и допълнения:

В Чл. 22. (1) след израза „Етичен кодекс“ се добавя „включително по отношение на правилата за прозрачност при представителство на интереси по раздел ІХ“ и придобива следния вид:
Чл. 22. (1) Контролът за спазване на нормите на настоящия Етичен кодекс, включително по отношение на правилата за прозрачност при представителство на интереси по раздел девети, се осъществява от Постоянната комисия за противодействие на корупцията, за отнемане на незаконно придобито имущество, законност и противообществени прояви, нарушения на етичните норми при Общински съвет Смядово.

Създава се нов чл. 22а, който има следния вид:
Чл. 22а. (1) Постоянната комисия за противодействие на корупцията, за отнемане на незаконно придобито имущество, законност и противообществени прояви, нарушения на етичните норми разглежда и сигнали за нарушения на правилата за прозрачност при представителство на интереси, включително сигнали за:
1. провеждане на нерегламентирани срещи с представители на интереси;
2. неподаване или непълно подаване на данни за проведена среща с представител на интереси;
3. непубликуване, неточно или непълно публикуване на данни в календара за срещи;
4. непубликуване на проект, материали, дневен ред, протокол или справка, когато това се изисква по този Кодекс, ЗМСМА или ЗППИ;
5. приемане или разглеждане на становища, предложения или препоръки по нерегламентиран канал;
6. разглеждане по същество на анонимни, обидни, заплашителни, нецензурни или дискриминационни становища;
7. участие на външно лице в работна група, консултативен формат или изслушване без подадена декларация за интереси и свързаност;
8. непредаване за регистриране на получени материали, подаръци или други предоставени вещи във връзка с представителство на интереси;
9. нарушение на задължение за отвод или самоотвод при конфликт на интереси или основателно съмнение за такъв, възникнал във връзка с представителство на интереси.
(5) Когато сигналът съдържа данни за конфликт на интереси или корупция, Постоянната комисия за противодействие на корупцията, за отнемане на незаконно придобито имущество, законност и противообществени прояви, нарушения на етичните норми не се произнася по съществото на тези твърдения, а изпраща материалите на съответния компетентен орган, като може да разгледа само въпросите относно нарушение на Етичния кодекс, доколкото това не препятства производството пред компетентния орган.

Създава се нов чл. 22б, който има следния вид:
Чл. 22б. (1) Постоянната комисия за противодействие на корупцията, за отнемане на незаконно придобито имущество, законност и противообществени прояви, нарушения на етичните норми включва в отчета си информация за прилагането на правилата по глава пета, включително:
1. брой постъпили сигнали за нарушения на правилата за прозрачност при представителство на интереси;
2. брой разгледани сигнали и предприети действия по тях;
3. брой сигнали, изпратени по компетентност;
4. брой установени нарушения на правилата за лични срещи, публикуване на данни, справки, становища, декларации за интереси и свързаност;
5. брой случаи на отвод или самоотвод във връзка с представителство на интереси;
6. обобщена информация за наложени санкции по този Кодекс.
(2) Информацията по ал. 1 се оповестява публично на интернет страницата на Община Смядово, секция Общински съвет, след разглеждане на отчета по реда на ЗМСМА, при спазване на нормативните изисквания за защита на личните данни.

§4. В раздел Х. ЗАКЛЮЧИТЕЛНИ РАЗПОРЕДБИ се правят следните изменения и допълнения:

В §1. След израза „местната администрация“ се добавя „Закона за прозрачност при представителство на интереси“ и придобива следния вид:

§1. Етичният кодекс подлежи на задължително спазване от общинските съветници, като всяко нарушение на установените с него правила ще бъде разглеждано и оценявано в съответствие с Конституцията на Република България, Закона за местното самоуправление и местната администрация, Закона за прозрачност при представителство на интереси и Правилника за организацията и дейността на Общински съвет Смядово, неговите комисии и взаимодействието му с общинска администрация, както и с всички нормативни актове, свързани с тяхното прилагане.
Създава се нов §5, който има следния вид:
§ 5. Разпоредбите на раздел девети, свързани с поддържането на календар за лични срещи и техническата му свързаност с Регистъра за прозрачност, се прилагат от датата, от която съответните разпоредби на Закона за прозрачност при представителство на интереси пораждат действие.
Създава се нов §6, който има следния вид:
§ 6. За неуредените в раздел девети въпроси се прилагат разпоредбите на Закона за прозрачност при представителство на интереси, Наредба № Н-1 от 8 юли 2026 г. за Регистъра за прозрачност и Правилника организацията и дейността на Общински съвет Смядово, неговите комисии и взаимодействието му с общинска администрация.

ДЕКЛАРАЦИЯ
по чл. 11 от Закона за прозрачност при представителство на интереси

Подписаният/ата .....................................................................................................................................
....................................................................................................................................,
(име, презиме, фамилия / наименование на юридическото лице и представляващ)

в качеството ми на участник в работна група/консултативен съвет/ изслушване
(вярното се подчертава)

организирана(о) от Общински съвет – Смядово по повод изработване на проект на 
.....................................................................................................................................
...................................................................................................................................., 

ДЕКЛАРИРАМ, ЧЕ:
1. Представлявам следния интерес (обществен/групов/частен, посочва се конкретно): 
.....................................................................................................................................
..................................................................................................................................... 
2. Съм / не съм свързано лице по смисъла на § 1, т. 3 от Допълнителните разпоредби на Закона за прозрачност при представителство на интереси във връзка с § 1 от Допълнителните разпоредби на Търговския закон с лица, които имат интерес от разглеждания въпрос, а именно:
 .....................................................................................................................................
..................................................................................................................................... 

3. Посочената в т. 2 свързаност обхваща и годината, предхождаща датата на настоящото ми участие. 

Известно ми е, че за деклариране на неверни обстоятелства нося отговорност по действащото законодателство. 


Дата: ...................................                           Декларатор: .................................... 
гр. Смядово                                                                                    (подпис)
Приложение № 4
Към чл. 33 от Етичния кодекс

ДО ПРЕДСЕДАТЕЛЯ
НА ОБЩИНСКИ СЪВЕТ – СМЯДОВО

З А Я В Л Е Н  И Е
за провеждане на лична среща
по реда на Закона за прозрачност при представителство на интереси

1. От (наименование на организацията / трите имена на лицето):
.....................................................................................................................................
.....................................................................................................................................
2. Регистрационен № в Регистъра за прозрачност на Сметната палата: 
.................................
3. Лице за контакт, телефон и електронен адрес: 
.....................................................................................................................................
.....................................................................................................................................
4. Желая среща с (Председател на ОбС / Общински съветник - три имена): 
.....................................................................................................................................
.....................................................................................................................................
5. Конкретна цел на срещата и акт на ОбС, обект на интереса: 
.....................................................................................................................................
.....................................................................................................................................
.....................................................................................................................................



Дата: ......................						Подпис: ......................

разпоредби на Закона за прозрачност при представителство на интереси (обн. ДВ, бр. 30 от 


27.03.2026 г.), във връзка с чл. 21, ал. 2 от Закона за местното самоуправление и местната 

защита на обществения интерес, добросъвестността, почтеността и доверието в 


местното самоуправление.


 


(3)


 


Правно основание на т


о


зи 


раздел


 


са чл. 21, ал. 4 и ч


л. 36, ал. 2 от Закона за местното 

редседателя на Общинския съвет, 


общинските съветници, постоянните и 


временните 


комисии, когато комуникацията се осъществява в защита на обществен, групов или частен 

проекти на решения, с които се приемат, изменят, допълват, отменят или одобряват 

1     ПРОЕКТ   ЗА ИЗМЕНЕНИЕ И ДОПЪЛНЕНИЕ НА ЕТИЧЕН КОДЕКС НА    ОБЩИНСКИТЕ СЪВЕТНИЦИ    ОТ ОБЩИНСКИ СЪВЕТ  СМЯДОВО         §1.  В    Раздел   І.   ОБЩИ ПОЛОЖЕНИЯ  се прави изменение и допълнение на   чл. 1 ,  ал. 1 ,  и  придобива следния вид:     Чл. 1.   (1)   Настоящият  Е тичен кодекс се основава на  разпоредбата на  чл. 21, ал. 4 и  чл. 36, ал.   2 от ЗМСМА  и на относимите разпоредби на Закона за прозрачност при  представителство на интереси, доколкото уреждат етичните  стандарти и вътрешните  правила при взаимодействие на председателя на Общинския съвет и общинските съветници  с представители на интереси.   Н еговото спазване е правно задължение на всеки общински  съветник.   При възникнало противоречие между Кодекса и закона, п оследният има  предимство.     §2.  Създава се нов раздел   ІХ .  ПРАВИЛА ЗА ПРОЗРАЧНОСТ ПРИ  ПРЕДСТАВИТЕЛСТВО НА ИНТЕРЕСИ ПРЕД ОБЩИНСКИ СЪВЕТ  СМЯДОВО ,      Предмет, цел, правно основание и приложно поле .     Чл. 2 3 .  Този раздел се приема   на основание § 5 от Преходните и заключителните  разпоредби на Закона за прозрачност при представителство на интереси (обн. ДВ, бр. 30 от  27.03.2026 г.), във връзка с чл. 21, ал. 2 от Закона за местното самоуправление и местната  администрация (ЗМСМА).    Чл.   2 4 . (1)   Т о зи  раздел   урежда вътрешните правила за прозрачност при  представителство на интереси пред   председателя на Общински съвет  –   С мядово   и  общинските съветници.   (2)   Правилата имат за цел да гарантират:   1.   прозрачност на контактите с представители на  интереси;   2.   равноправен достъп на всички заинтересовани лица до процеса по подготовка и  обсъждане на актове на Общинския съвет;   3.   проследимост на постъпилите становища, предложения, проведени срещи,  изслушвания и участия в работни групи;   4.   предотвратява не на скрито, нерегламентирано или неравнопоставено влияние върху  дейността на Общинския съвет;   5.   защита на обществения интерес, добросъвестността, почтеността и доверието в  местното самоуправление.   (3)   Правно основание на т о зи  раздел   са чл. 21, ал. 4 и ч л. 36, ал. 2 от Закона за местното  самоуправление и местната администрация, Законът за прозрачност при представителство  на интереси, Законът за нормативните актове, Административнопроцесуалният кодекс,  Правилникът за организацията   и дейността на Общински с ъвет   Смядово , неговите комисии  и взаимодействието му с общинската администрация,   както и този   Етичен к одекс.   Чл.  2 5 . (1)   Т о зи  раздел   се прилага при устна или писмена комуникация с  п редседателя на Общинския съвет,  общинските съветници, постоянните и  временните  комисии, когато комуникацията се осъществява в защита на обществен, групов или частен  интерес и има за цел оказване на влияние върху създаването, изменението, допълнението,  отмяната, приемането или съдържанието на:   1.   общински наредби;   2.   общи а дминистративни актове, приемани от Общински съвет  –   Смядово ;   3.   проекти на решения, с които се приемат, изменят, допълват, отменят или одобряват  актовете по т. 1 и 2.  

